Document ID: /roh_data/filtered/Billingualer_Corpus_interleaved-de-rm.jsonl.gz/442

This is a text translated from German to Rumantsch Grischun.
"EnergieSchweiz", das neue energiepolitische Programm der Schweiz

Am Energie-Apéro vom Mittwoch, 29. November, werden Fachleute die Stossrichtung der zukünftigen Energiepolitik in der Schweiz und im Kanton Graubünden vorstellen.

Der Energie-Apéro findet ab 17 Uhr an der Hochschule für Technik und Architektur in Chur statt. Als Referenten sind angesagt: Hans-Luzius Schmid (Bundesamt für Energie, Bern), Christoph Rutschmann (Schweizerische Vereinigung für Holzenergie VHe, Zürich) und Paul Barandun (Bündner Waldwirtschaftsverband, Chur).

Im Vordergrund stehen das neue Bundesprogramm EnergieSchweiz, das CO2-Gesetz sowie allfällige Vorschriften über den Energieverbrauch von Geräten, Motorfahrzeugen und Gebäuden. Zudem wird aufgezeigt, wie mit dem Lothar-Programm Holzheizungen gefördert werden und wo kompetente Beratung dazu angeboten wird. Zur Diskussion stehen Umsetzungs-Chancen in Graubünden.

EnergieSchweiz

Der Bundesrat wird zu Beginn des nächsten Jahres das Aktionsprogramm Energie 2000 durch das Programm EnergieSchweiz ablösen. Da weder die Förderabgabe noch die Solar-Initiative angenommen wurden, wird das Programm - wie bisher Energie 2000 - aus der Bundeskasse finanziert. Damit stehen wesentlich weniger Mittel zur Verfügung, als wenn die Förderabgabe oder die Solar-Initiative angenommen worden wären. EnergieSchweiz wird auf Energie 2000 aufbauen; der freiwillige Ansatz wird verstärkt. Dabei stehen vier Punkte im Vordergrund: -

Das Energiegesetz sieht den Einsatz von Energieagenturen vor

- Es sollen - gemäss CO2-Gesetz - Vereinbarungen mit Grossverbrauchern zum CO2-Ausstoss abgeschlossen werden

- Bund und Kantone werden Vorschriften über den Energieverbrauch von Geräten, Motorfahrzeugen und Gebäuden festlegen

- Voraussichtlich wird - frühestens 2004 - eine CO2-Abgabe eingeführt werden müssen

Lothar-Förderprogramm für Holzheizungen

Im Dezember 1999 warf der Sturm "Lothar" eine Unmenge von Bäumen um. Sturmholz lässt sich oft nur als Industrie- oder Energieholz nutzen. Der Bund hat daher beschlossen, Holzheizungen finanziell zu fördern. Für drei Jahre stehen dazu 45 Millionen Franken zur Verfügung. Bis zu 60% der nicht amortisierbaren Mehrkosten gegenüber einer konventionellen Heizung kann das Lothar-Förderprogramm übernehmen. Drei Bedingungen müssen dabei erfüllt werden:

- Die neue Anlage deckt mindestens drei Viertel des Wärmebedarfs des Gebäudes

- Die Anlage ist typengeprüft mit dem VHe-Qualitätssiegel

- Die Anlage ist noch nicht installiert

Die grüne Bündner-Energie aus Wald- und Restholz

Mit der vermehrten Nutzung von Holzenergie können in Graubünden zahlreiche Arbeitsplätze gesichert werden und es können wichtige Beiträge zur Entlastung der Atmosphäre von zusätzlichem CO2 und anderen schädlichen Emissionen geleistet werden. Tatsächlich liegt in Graubünden das Holzenergiepotenzial noch zu einem bedeutenden Teil brach; kurzfristig wäre eine Verdoppelung der Nutzung möglich.

Eine zentrale Voraussetzung für die vermehrte Nutzung der Holzenergie ist eine Feuerungstechnik, die eine bequeme, effiziente und umweltgerechte Verbrennung des Holzes erlaubt. In den letzten Jahren hat ein beachtlicher Innovationsschub stattgefunden. Moderne, richtig betriebene Holzfeuerungen erreichen höchste Wirkungsgrade bei geringsten Emissionen und erfüllen die strengen Grenzwerte der Luftreinhalteverordnung LRV 92 problemlos. Die Palette moderner Holzfeuerungen ist breit. Sie reicht vom geschlossenen Cheminée bis zur automatischen Grossfeuerung mit Nahwärmenetz und Wärme-Kraft-Koppelung WKK. Beim Entscheid für ein bestimmtes System steht der erforderliche Wärmeleistungsbedarf im Vordergrund. Daneben spielen aber auch andere Faktoren wie Platzverhältnisse, Komfortansprüche und Versorgungssituation eine wichtige Rolle. Es lohnt sich immer, bei der Wahl des Feuerungssystems sorgfältig vorzugehen. Die Vereinigung für Holzenergie VHe mit ihren vier regionalen Informationsstellen bietet dazu Know-how und Vorgehensberatung.

Im Anschluss an die Referate findet eine Diskussion statt, an der Balz Lendi vom Amt für Energie die Bündner Optik einbringen wird.

Gremium: Amt für Energie Graubünden

Quelle: dt Amt für Energie Graubünden

Data: 26.11.2000

"EnergiaSvizra", il nov program da politica d'energia da la Svizra

A l'apero d'energia da mesemna, ils 29 da november, vegnan experts a preschentar la direcziun da la politica d'energia dal futur en Svizra ed en il chantun Grischun.

L'apero d'energia ha lieu a partir da 17.00 a la scol'auta per tecnica ed architectura a Cuira. Sco referents èn annunziads: Hans-Luzius Schmid (uffizi federal d'energia, Berna), Christoph Rutschmann (associaziun svizra per energia da laina, Turitg) e Paul Barandun (associaziun grischuna d'economia forestala, Cuira).

En il center stattan il nov program da la confederaziun

"EnergieSchweiz", la lescha da CO2 sco er eventualas prescripziuns davart il diever d'energia d'instruments, vehichels ed edifizis. Ultra da quai vegn mussà co ch'ins promova stgaudaments da laina cun il program "Lothar" e nua ch'ins survegna ina cussegliaziun cumpetenta. I stattan en discussiun schanzas da realisaziun en il Grischun.

EnergieSchweiz

A l'entschatta da l'onn proxim vegn il cussegl federal a remplazzar il program d'acziun "Energie 2000" tras il program "EnergieSchweiz". Perquai che ni la taxa da promoziun ni l'iniziativa solara èn vegnidas acceptadas, vegn il program finanzià da la cassa federala, sco fin uss "Energie 2000". Uschia stattan a disposiziun bler pli paucs meds finanzials che sche in da quests projects fiss vegnì acceptà. "EnergieSchweiz" vegn a sa basar sin "Energie 2000"; La tariffa facultativa vegn rinforzada. En il center stattan quatter puncts:

- La lescha d'energia prevesa l'instituziun d'agenturas d'energia

- Tenor la lescha da CO2 duain vegnir fatgas cunvegnas cun utilisaders cun grond consum davart l'emissiun da CO2

- La confederaziun ed ils chantuns vegnan a fixar prescripziuns davart il diever d'energia d'instruments, vehichels a motor ed edifizis.

- Ins suppona ch'i stoppia vegnir introducida ina taxa da CO2 il pli baud l'onn 2004.

Program da promoziun

Il december 1999 ha il stemprà "Lothar" fatg cupitgar ina gronda quantitad da plantas. Lain da stemprà po savens be vegnir utilisà sco lain d'industria u d'energia. La confederaziun ha perquai concludì da promover finanzialmain stgaudaments da laina. Per trais onns stattan perquai a disposiziun 45 milliuns francs. Il program "Lothar" po surpigliar fin a 60% dals custs supplementars betg amortisabels visavi in stgaudament convenziunal. I ston esser ademplidas trais cundiziuns:

- L'implant nov furnescha almain trais quarts dal basegn da chalira da l'edifizi

- L'implant è examinà pertutgant ses tip e porta il sigil da qualitad da l'associaziun svizra per energia da laina.

- L'implant n'è anc betg installà.

L'energia verda grischuna deriva da laina da guaud e laina restanta

Cun l'utilisaziun augmentada d'energia da laina pon vegnir segiradas numerusas plazzas da lavur en il Grischun, ed ins po prestar contribuziuns impurtantas per distgargiar l'atmosfera d'ulteriur CO2 e d'autras emissiuns nuschaivlas. Il potenzial da l'energia da laina en il Grischun n'è per gronda part anc betg utilisà; ins pudess redublar l'utilisaziun entaifer curt termin.

Ina premissa centrala per l'utilisaziun augmentada da l'energia da laina è ina tecnica da combustiun che permetta da brischar la laina a moda cumadaivla, effizienta e confurma a l'ambient. Durant ils davos onns ha gì lieu in svilup considerabel sin il champ da las innovaziuns. Stgaudaments da laina moderns che vegnan utilisads correctamain cuntanschan ils pli auts grads d'efficacitad, en las pli paucas emissiuns ed adempleschan senza problems las valurs da limit severas da l'ordinaziun davart mantegnair l'aria pura OAP 92. La paletta da stgaudaments da laina moderns è vasta. Ella tanscha dal cheminé serrà fin tar il grond stgaudament automatic cun rait termala en vischinanza e cumbinaziun da chalira e forza. Tar la decisiun per in tschert sistem stat en il center il basegn da prestaziun da chalira. Ultra da quai giogan dentant er auters facturs ina rolla impurtanta, uschia p.ex. las relaziuns da spazi, las pretaisas da confort sco er la situaziun da provediment. I cunvegn adina d'esser precaut cun eleger il sistem da combustiun. L'associaziun per energia da laina cun ses quatter posts d'infurmaziun en las regiuns porscha las conuschientschas necessarias e la cussegliaziun.

Suenter ils referats ha lieu ina discussiun, a la quala Balz Lendi da l'uffizi d'energia vegn a preschentar l'optica dal Grischun

Gremi: uffizi d'energia dal Grischun

Funtauna: rg uffizi d'energia dal Grischun

Data: 26.11.2000